text: 25. ΑΠΟΦΑΣΙΣ ΥΠΟΥΡΓΟΥ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ Αριθ.Α.30847 της 8 Ιουλ./4 Αυγ.1975 (ΦΕΚ Β΄817) Περί συμπληρώσεως της υπ’ αριθ.16724/11-41975 αποφάσεως του Υπουργού Πολιτισμού και Επιστημών. Έχοντες υπ’ όψει: 1.Τα άρθρ.1 και 2 του Νόμ.22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.». 2.Το Ν.Δ.175/1973 «περί Υπουργικού Συμβουλίου και Υπουργείων», ως ετροποποιήθη και συνεπληρώθη δια μεταγενεστέρων νομοθετημάτων». 3.Την υπ’ αριθ.16724/11-4-1975 υπουργικήν απόφασιν «περί συστάσεως Υπηρεσιακών Συμβουλίων παρά των ΥΠΠΕ», αποφασίζομεν: 1.Ορίζομεν όπως, το εν παρ.2 α΄ της υπ’ αριθ. 16724/11-4-1975 ημετέρας αποφάσεως (Φ.Ε.Κ.399 /Β/12-4-75) (ανωτ.αριθ.20) προβλεπόμενον Πενταμελές Υπηρεσιακόν Συμβούλιον τυγχάνει αρμόδιον προς κρίσιν των υπαλλήλων, απάντων των Κλάδων, των κατεχόντων οργανικήν θέσιν επί βαθμοίς 5ω έως και 2ω ή των προς αυτούς αντιστοιχούντων υπαλλήλων ειδικής διαβαθμίσεως, ως και δια την προαγωγήν εις τον 5ον βαθμόν των επί βαθμώ 6ω υπαλλήλων και των κάτωθι Δημοσίων Υπηρεσιών. α)Της Κρατικής Ορχήστρας Αθηνών. β)Της Κρατικής Ορχήστρας Θεσσαλονίκης. γ)Του Μουσείου Ελληνικής Λαϊκής Τέχνης. δ)Του Προπαρασκευαστικού και Επαγγελματικού Σχολείου Καλών Τεχνών Πανόρμου Τήνου. 2.Ορίζομεν όπως το εν παρ.2β της υπ’ αριθ.16724 /11-4-1975 ημετέρας αποφάσεως (Φ.Ε.Κ.399/Β/124-1975), προβλεπομένον Τριμελές Υπηρεσιακόν Συμβούλιον, τυγχάνει αρμόδιον προς κρίσιν των λοιπών κατωτέρων υπαλλήλων και υπηρετών ή των προς αυτούς αντιστοιχούντων υπαλλήλων ειδικής διαβαθμίσεως των αυτών ως άνω Υπηρεσιών. Η παρούσα δημοσιευθήτω δια της Εφημερίδος της Κυβερνήσεως. 